དེ་ནས་ཡང་།སྨྲ་བསམ་བརྗོད་མེད་ཤེས་རབ་ཕ་རོལ་ཕྱིན།།ཞེས་པའི་གསུང་འདི་སངས་རྒྱས་ཀྱི་བཀའ་ཡིན་པ་ཀླུ་སྒྲུབ་དགོངས་རྒྱན་ལས་གསུངས་ཡོད་རེད།དེ་ཡང་ཁག་པོ་རེད།ཚིགས་བཅད་འདི་ད་ལྟར་རང་ཅག་གིས་ལོངས་སྤྱོད་ཅིང་བསོད་ནམས་ཀྱི་གོ་སྐལ་དུ་བཞུགས་པའི་བཀའ་འགྱུར་གླེགས་བམ་བརྒྱ་ལྷག་བཞུགས་པ་ཡོད་པ་དེའི་ནང་གསུང་འདི་མཇལ་དུ་མེད་པ་ཆེད་ལས་ཀྱི་ཉམས་ཞིབ་པས་གསུངས་ཡོད།གཞུང་ཤོ་ལོ་ཀ་འདི་སློབ་དཔོན་རིན་ཆེན་གྲགས་པས་མཛད་པའི་སྦྱོར་བཞི་ལྷའི་བསྟོད་པའི་ནང་གི་སྐུའི་དཀྱིལ་འཁོར་གྱི་བསྟོད་པ་ལས་གསུངས་ཡོད།དེས་ན་འདི་རྗེས་འཇུག་གི་སློབ་དཔོན་གྱིས་མཛད་པའི་བསྟན་འགྱུར་ཡིན་པ་ལས་རྒྱལ་བའི་བཀའ་མིན་པར་གསལ་པོར་ཆགས་པ་རེད།བོད་གཞན་རྣམས་ཀྱིས་སྒྲ་གཅན་འཛིན་གྱིས་ཡུམ་ལ་བསྟོད་པའི་གཞུང་དུ་བཤད་ཀྱང་།སྒྲ་གཅན་འཛིན་གྱི་བསྟོད་ཚིག་ཏུ་བཀའ་བསྟན་རང་ལས་ད་བར་གསལ་པོ་ཆགས་མེད།འདི་རྣམས་ངས་ཀླུ་སྒྲུབ་དགོངས་རྒྱན་ལ་དོགས་གཞི་བྱུང་བ་དྲན་ཚོད་ཙམ་ཡིན།